S-1239/2008

Ár 2008, fimmtudaginn 24. október, er á dómþingi Héraðsdóms Reykjavíkur, sem háð er í Dómhúsinu við Lækjartorg af R-kvk-þgf H-kvk-þgf, settum héraðsdómara, kveðinn upp dómur í sakamálinu nr. 1239/2008: Ákæruvaldið gegn J-kk-þgf B-kk-þgf S-kk-þgf, sem tekið var til dóms í þinghaldi 15. október 2008.

Málið er höfðað með ákæru lögreglustjórans á höfuðborgarsvæðinu, dagsettri 23. september 2008, á hendur J-kk-þgf B-kk-þgf S-kk-þgf, kt. 000000-0000, Háabergi 70, Hafnarfirði, “fyrir fjárdrátt með því að hafa, á tímabilinu frá nóvember 2004 til júní 2006, er ákærði starfaði sem framkvæmdastjóri og varamaður í stjórn Skúlasonar ehf., kt. 000000-0000, dregið félaginu og notað í rekstur þess greiðslur starfsmanna á iðgjöldum til Lífeyrissjóðs verslunarmanna og greiðslur á stéttarfélagsgjöldum alls 724.584 kr., sem ákærði hélt eftir af launum starfsmanna félagsins við útborgun launa. Sundurliðast fjárhæðir þannig á tímabil:

Launamánuður Iðgjald Stéttarfélagsgjald

2004

nóvember 50.599 kr. 29.041 kr.

desember 47.178 “

2005

janúar 15.259 “

febrúar 34.076 “

mars 31.381 “

apríl 34.938 “

maí 34.992 “

júní 38.012 “

júlí 34.938 “

ágúst 31.655 “

september 30.679 “

október 41.070 “

nóvember 37.727 “

desember 47.978 “

2006

janúar 13.579 “

febrúar 3.650 “ 32.026 ”

mars 1.047 “ 27.822 “

apríl 13.947 “

maí 11.744 “

júní 64.999 “ 16.250

Samtals 120.296 kr. 604.292 kr.

M. 007-2007-3751

Telst þetta varða við 247. gr. almennra hegningarlaga nr. 19, 1940.

Þess er krafist að ákærði verði dæmdur til refsingar.

Í málinu er þess krafist af hálfu Lífeyrissjóðs verslunarmanna, kt. 000000-0000, að ákærði verði dæmdur til greiðslu skaðabóta sem sundurliðast þannig:

Höfuðstóll - 4 % iðgjald 120.295 kr.

Dráttarvextir til 22.12.06 31.996 “

Höfuðstóll – 1 % félagsgjald 604.292 “

Dráttarvextir til 22.12.06 221.178 “

Samtals 997.761 kr.

Ennfremur er krafist dráttarvaxta samkvæmt III. kafla vaxtalaga nr. 38, 2001 af 997.761 kr. frá 22.12.06 til greiðsludags og að dráttarvextir leggist við höfuðstól á 12 mánaða fresti, fyrst 22.12.07.”

Ákærði hefur skýlaust játað brot sitt. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og er brot hans rétt heimfært til refsiákvæðis í ákæru.

Ákærði er fæddur árið 1970. Samkvæmt sakavottorði var hann þann 23. júní 2008 dæmdur í 4 mánaða fangelsi skilorðsbundið í 2 ár fyrir brot framin í rekstri einkahlutafélagsins Fortíðarinnar gegn 262. gr. almennra hegningarlaga, sbr. 1. mgr. 40. gr. laga um virðisaukaskatt og 2. mgr. 30. gr. laga um staðgreiðslu opinberra gjalda. Brot ákærða sem hann er nú sakfelldur fyrir var framið fyrir uppkvaðningu dóms þessa og verður refsing því ákveðin sem hegningarauki, sbr. 78. gr. almennra hegningaralaga. Ekki má ætla að ákærða hefði verið gerð þyngri refsing ef dæmt hefði verið um það brot í fyrra málinu. Verður honum því ekki gerð sérstök refsing í máli þessu.

Í málinu er krafist skaðabóta af hálfu Lífeyrissjóðs verslunarmanna, kt. 000000-0000. Ákærði hefur mótmælt þeim lið bótakröfu sem lýtur að vangreiddum iðgjöldum til stéttarfélags að fjárhæð 604.292 krónur ásamt dráttarvöxtum svo sem greinir í ákæru, enda hafi ekki verið höfð uppi krafa um greiðslu skaðabóta af hálfu viðkomandi stéttarfélags, Verslunarmannafélags Reykjavíkur. Fallast ber á varnarástæðu ákærða og er skaðabótakröfu að þessu leyti vísað frá dómi. Dæma ber ákærða til að greiða skaðabætur vegna vangoldinna iðgjalda til Lífeyrissjóðs verslunarmanna, samtals að fjárhæð 120.295 krónur auk dráttarvaxta samkvæmt III. kafla vaxtalaga nr. 38/2001 frá 1. júlí 2006 til greiðsludags.

Dæma ber ákærða til að greiða þóknun skipaðs verjanda síns, B-kk-ef E-kk-ef héraðsdómslögmanns, 74.700 krónur að meðtöldum virðisaukaskatti.

G-kk-nf M-kk-nf fulltrúi lögreglustjórans á höfuðborgarsvæðinu flutti málið af ákæruvaldsins hálfu.

DÓMSORÐ:

Ákærða, J-kk-þgf B-kk-þgf S-kk-þgf, er ekki gerð refsing í máli þessu.

Ákærði greiði Lífeyrissjóði verslunarmanna skaðabætur að fjárhæð 120.295 krónur auk dráttarvaxta samkvæmt III. kafla vaxtalaga nr. 38/2001 frá 1. júlí 2006 til greiðsludags.

Ákærði greiði skipuðum verjanda sínum, B-kk-þgf E-kk-þgf héraðsdómslögmanni, 74.700 krónur í málsvarnarþóknun.

R-kvk-nf H-kvk-nf